VEGA præsenterer

**1000mods træder på de fuzztunge pedaler i VEGA**

*Den 14. maj rammer et af Grækenlands mest succesrige stoner-metal bands, 1000mods, VEGA med deres stemningsmættede og kraftfulde melodier.*

I år udgiver det anmelderroste band, 1000mods, deres fjerde studiealbum, der har fået titlen *Youth of Dissent.* Det er produceret af den legendariske producer Matt Bayles (Pearl Jam, Mastodon, Isis, Soundgarden). På albummet tager bandet lytteren med på en magisk tidsrejse tilbage til 90´erne, når de fusionerer elementer af punkrock og heavy metal til en eklektisk nyfortolkning af grunge-rocken.

1000mods er steget op fra de små tilrøgede klubber i kælderen til de store arenaer. 1000mods har gennem de sidste 14 år fået sat tyk streg under deres status som et af Grækenlands mest succesrige rockbands.

Med deres debutalbum *Super Van Vacation*, katapulterede bandet sig direkte op på de store internationale rockscener. Albummet emmende af tunge guitarer, eminente trommerytmer og udsyrede vokallinjer. Producer Billy Anderson (Neurosis, Melvins, Sleep) sad i producerstolen.

Bandet blev dannet i sommeren 2006 og har lige siden delt scene med bands som The Black Keys, Graveyard, The Black Angels, Brant Bjork og Color Haze. De er kendt for deres energiske og lidenskabelige optrædener, hvor deres tunge, analoge lyd sender soniske trykbølger afsted.

**Fakta om koncerten**
1000mods (GR)
Torsdag d. 14. maj, 2020 kl. 21:00
Lille VEGA, Enghavevej 40, 1674 København V
Billetpris: 160 kr. + gebyr
Billetsalget starter i dag via vega.dk og Ticketmaster.